
Z A P I S N I K

35. sjednice Vijeća Mjesnog odbora Žitnjak, 
održane 29. travnja 2024., u prostorijama mjesne samouprave MO Žitnjak, s početkom u 18.00 sati

NAZOČNI ČLANOVI VIJEĆA
1. Mario Kovačić
2. Slavica Marinković
3. Marko Lijović
4. Sanja Šutej
5. Ivan Bedek

Sjednici predsjedava Mario Kovačić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 35. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Mario Kovačić, otvara raspravu o zapisniku s 34. sjednice Vijeća Mjesnog odbora Žitnjak. 
S obzirom da nema primjedbi, zapisnik se jednoglasno verificira. 
Bez rasprave, Vijeće jednoglasno donosi 


D N E V N I     R  E D

1. Donošenje prijedloga Odluke o izmjenama i dopunama Odluke o donošenju Generalnog urbanističkog plana grada Zagreba.
1. Aktualna komunalna problematika.
1. Razno: izvješća, pitanja i  prijedlozi.


Ad 1.) Donošenje prijedloga Odluke o izmjenama i dopunama Odluke o donošenju Generalnog urbanističkog plana grada Zagreba.

Predsjednik Vijeća Mario Kovačić, napominje da su dobili prijedlog o Odluci o donošenju Generalnoga urbanističkog plana grada Zagreba (Službeni glasnik Grada Zagreba 16/07, 8/09, 7/13, 9/16 i 12/16 – pročišćeni tekst) u članku 1. iza stavka 4. dodaje se stavak 5. koji glasi: 
„Donose se Izmjene i dopune Generalnoga urbanističkog plana grada Zagreba (u nastavku teksta: Izmjene i dopune GUP-a Zagreba), što ih je izradio Zavod za prostorno uređenje Grada Zagreba u suradnji s nositeljem izrade Gradskim uredom za gospodarstvo, ekološku održivost i strategijsko planiranje 2024. godine.“
 Nakon kratke rasprave Vijeće jednoglasno donosi




Z A K L J U Č A K
o davanju mišljenja o Prijedlogu Odluke o izmjenama i dopunama Odluke o donošenju Generalnog urbanističkog plana grada Zagreba


1. Vijeće Mjesnog odbora Žitnjak daje pozitivno mišljenje na Prijedlog odluke o izmjenama i dopunama Odluke o donošenju Generalnog urbanističkog plana grada Zagreba. 
2. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.


Ad 2.) Aktualna komunalna problematika.

Predsjednik Vijeća Mario Kovačić, izvještava nazočne o trenutnim radovima što se izvode na području Mjesnog odbora Žitnjak. Također napominje da je potegao pitanje izgradnje nogostupa u ulici Žitnjak Martinci na što mu je predsjednik Gradske četvrti odgovorio da će to bit u prvim prioritetima. 
Napominje da radovi na dječjem vrtiću idu svojim tijekom i da bi trebali biti gotovi u zakazanom roku. Također napominje da se u sklopu ambulante Žitnjak preuređuju određene prostorije za rad „Suvaga“.

Ad 3.) Izvješća, pitanja i prijedlozi.

Predsjednik Vijeća Mario Kovačić, izvještava nazočne vijećnike s radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima.  
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.

